**IKT-REGLEMENT FOR ELEVER I DE VIDEREGÅENDE SKOLENE I TRØNDELAG FYLKESKOMMUNE**

**1 Formål**

Reglementet inneholder dataetiske retningslinjer som gjennom god samhandling, god orden og gode arbeidsvaner skal skape et godt lærings- og arbeidsmiljø for elever ved de videregående skolene i Trøndelag fylkeskommune (TRFK).

Reglementet gir blant annet bestemmelser om IKT-ressurser:

* rettigheter og ansvar
* brudd på bestemmelsene, og fremgangsmåten ved behandling av slike saker.

**2 Virkeområde**

Reglementet gjelder for alle elever ved videregående skoler i TRFK, og er gjeldende til enhver tid når eleven benytter TRFKs IKT-ressurser (datanettverk, IKT-utstyr og programvare). Reglementet har også anvendelse ved bruk av private PC-er når de brukes i tilknytning til skolens IKT-ressurser.

Skolens utstyr skal bare være tilgjengelig for elever og ansatte ved skolen, og kun brukes til opplæringsformål.

**3 Rettigheter og ansvar**

Ved bruk av IKT-utstyr i TRFKs datanettverk er det iverksatt en rekke sikkerhetstiltak for å beskytte mot ondsinnet programvare som virus, spyware osv. Likevel har du som bruker tilknyttet TRFKs datanettverk et ansvar for at datanettverket benyttes fornuftig.

Generelle regler:

* Brukeridentitet og passord er personlig, og skal ikke oppgis til andre. Det er ulovlig å benytte en annens identitet i TRFKs datanettverk.
* Ved mistanke om feilkonfigurasjon/misbruk kan datamaskin bli koblet fra datanettverket uten varsel.
* Brukere er selv ansvarlig for å ta kopi av data som lagres lokalt på datamaskin.
* Når en bruker slutter plikter vedkommende å rydde sin konto og eventuelt lagre personlige data som skal beholdes på en egnet måte.
* Bruk av IKT-utstyr til formål som ikke direkte er knyttet til opplæringen, herunder til reklame og kommersiell bruk, er kun tillatt dersom det er gitt tillatelse av skolen.
* All trafikk på TRFKs datanettverk loggføres og kan spores. Ved mistanke om sikkerhetsbrudd vil sikkerhetslogger kunne inngå som grunnlag for å vurdere sikkerhetsbruddet.
* Bruker som bryter dette reglement, kan utestenges midlertidig fra alle deler av TRFKs IKT-ressurser inntil saken er behandlet. Brudd på reglement kan medføre erstatningsansvar og straffeansvar.
* Ved mistanke om lovbrudd kan bruker bli politianmeldt.
* Bruker skal ikke bruke IKT-utstyr slik at andre personer kan oppleve det som krenkende.
* Det er ikke tillatt å bruke datamaskiner på skolen eller TRFKs IKT-ressurser generelt til å laste ned, lese eller spre lovstridig eller uetisk materiale. Det er ikke tillatt å sette frem fornærmende uttalelser eller ærekrenkelser. Meld fra dersom du kommer over klart ulovlige ting, enten det dreier seg om ulovlig materiale eller brudd på regelverk.

**5 Brudd på bestemmelsene**

Uakseptabel atferd på fylkeskommunens datanettverk, web-områder og liknende, vil bli vurdert på samme måte som uakseptabel atferd ellers på skolen. Å skaffe seg ulovlig tilgang til TRFKs datanettverk, web-områder, servere og alle former for programvare blir vurdert på samme måte som innbrudd i skolens fysiske bygninger.

Dersom bestemmelsene gitt i dette reglementet brytes, iverksetter Trøndelag fylkeskommune tiltak i henhold til fylkeskommunens ordensreglement. Bruker kan utestenges fra skolens utstyr og tilgang til eget brukerområde. Ved alvorlige tilfeller kan erstatning og politianmeldelse bli aktuelt.

**6 Ansvarsfraskrivelse**

Trøndelag fylkeskommune er ikke ansvarlig for tap av data, tjenestebortfall eller andre tap som skyldes svikt i interne eller eksterne IKT-tjenester. Fylkeskommunen/skolen har ikke under noen omstendigheter ansvar for privat IKT-utstyr.

**7 Særskilte regler**

For spesielle forhold som ikke er dekket av dette IKT-reglementet, har den enkelte skole anledning til å vedta tilleggsregler.